தொடர்ந்து 25 ஆண்டுகளாக அதாவது 2014 வரையில் மத்தியில் கூட்டணி அரசுகள் ஆட்சி செய்துவந்துள்ளன. அவை அரசின் கொள்கை மற்றும் நிர்வாகம் ஆகியவற்றைவிட அரசியல் விவகாரங்களில்தான் அதிகம் கவனம் செலுத்தின. சிறிய கட்சிகூட ஆதரவை விலக்கிக் கொண்டுவிட்டால் ஆட்சி கவிழ்ந்துவிடும் என்பதால், எல்லாக் கட்சிகளின் இழுப்புக்கும் ஏற்ப வளைந்து கொடுக்கவே சரியாக இருந்தது. நாடாளுமன்ற முறையானது எந்தத் தனி நபர் உங்களுக்குத் தேவை என்று பார்த்து வாக்களிக்கும் வாய்ப்பைத் தந்ததே தவிர, எந்தக் கட்சி அல்லது எந்தக் கொள்கைகள் உங்களுக்குத் தேவை என்று தேர்வுசெய்ய இடம் தரவே இல்லை. நரேந்திர மோடி அல்லது மம்தா பானர்ஜி தான் பிரதமராக வேண்டும் என்று நீங்கள் விரும்பினால், அதற்காக உங்கள் தொகுதியில் அவர்களுடைய கட்சி சார்பாகப் போட்டியிடுபவரை நீங்கள் ஆதரித்துத் தேர்ந்தெடுத்தாக வேண்டும். அவரை உங்களுக்குப் பிடிக்காவிட்டாலும், அவர் உங்கள் மீது அக்கறை செலுத்த மாட்டார் என்றாலும், இதைத்தான் நீங்கள் செய்ய முடியும்.